जब हम रेकी करने उदयपुर गए, तो मैंने पाया कि लोगों में एक शान का अहसास है. वहां के लोगों में इस बात का अहसास झलकता है कि वह शानो शौकत से रहने वाले लोग हैं. यह बात मेरे किरदार में भी है. पार्थवी थोड़ा घमंडी भी है. वह मानकर चलती है कि वह जो कुछ कहे, उसे लोगों को मानना चाहिए. उसमें बचपना भी है. पर वह मानती है कि राजशाही परिवार की होने की वजह से वह रानी है. मेरा पार्थवी का किरदार काफी सशक्त है. इसी तरह‘सैराट’में अर्चना उर्फ आर्शी का किरदार भी काफी सशक्त है. हां! पार्थवी आत्मकेंद्रित ज्यादा है.